| Medaljeoversikt |
| --- |
| Høydehopp |
| Konkurrerte for Bulgarias flagg Bulgaria |
| Friidrett EM i friidrett innendørs |
| Sølv | Praha 2015 |  14,52 |
| Friidrett Lag-EM i friidrett (First League) |
| Gull | Dublin 2013 |  13,55 |
| Friidrett Lag-EM i friidrett (Second League) |
| Gull | Stara Zagora 2015 |  14,85 |
| Friidrett U23-EM i friidrett |
| Gull | Tammerfors 2015 |  13,91 |

**Gabriela Petrova** (bulgarsk **Габриела Петрова**, født 29. juni 1992 i Haskovo) er en bulgarsk friidrettsutøver som konkurrerer i tresteg. Hun har sølv fra EM i friidrett innendørs 2015 som fremste internasjonale meritt.

Idrettskarriere
---------------

2009-2012
Petrova deltok ved Ungdoms-VM i friidrett i 2009, men ble slått ut i kvalifiseringen med 12,46 meter, der hun kom på 18.-plass. Året etter deltok hun ved Junior-VM i friidrett 2010, der hun kom på 16.-plass i kvalifiseringen, med 12,74 meter, og gikk heller ikke denne gangen til finalen. Cubanske Dailenys Alcántara vant denne øvelsen. Ved Junior-EM i friidrett 2011 i Tallinn kom hun til finalen, der hun hoppet 13,00 meter og kom på 5.-plass, nøyaktig 1 meter bak Yana Borodina som vant øvelsen.

2013
Ved U23-EM i friidrett 2013 i Tammerfors i Finland vant hun tresteg. Hun satte ny personlig rekord i finalen, med 13,91 meter, og vant foran Dariya Derkach fra Italia og Maja Bratkič fra Slovenia. Hun deltok også ved Lag-EM i friidrett 2013, der Bulgaria deltok i First League (1. divisjon), og her vant hun trestegkonkurransen med 13,55 meter. 

2014
Hun deltok ved EM i friidrett 2014, der hun kom på 5.-plass i tresteg. Hun forbedret her sin personlige rekord til 14,13 meter.

2015
Hun satte ny personlig rekord innendørs i Dobritsj den 15. februar 2015, med 14,55 meter. I mars 2015 kom hun på 2.-plass ved EM i friidrett innendørs 2015 i Praha. Hun hoppet 14,52 i finalen, og ble kun slått av russiske Jekaterina Koneva. I juni deltok hun ved Lag-EM i friidrett 2015, der Bulgaria deltok i *Secong League* (2. divisjon), og der vant hun trestegkonkurransen. Dette ga 12 poeng i lagkonkurransen, der Bulgaria kom på 2.-plass sammenlagt, og rykket dermed opp til *First League* ved Lag-EM i friidrett 2017. Ved VM i friidrett 2015 satte hun personlig rekord med 14,66 meter, og kom på 4.-plass, 11 cm fra bronsemedaljen. 

Hun ble kåret til årets idrettsperson 2015 i Bulgaria.

2016
Petrova deltok på 60 meter ved et stevne i Dobritsj i februar, der hun løp inn til personlig rekor på 7,54 sekunder. 

Hun testet positivt på meldonium utenfor konkurranse 6. februar, etter at meldonium ble forbudt fra 1. januar 2016. IAAF vedtok imidlertid i april å gi amnesti til utøvere som testet positivt på meldonium før 1. mars, så hun slapp derfor utestengelse.

Referanser
----------

1. ↑   World Athletics Database, World Athletics utøver-ID 239248[Hentet fra Wikidata]
2. ↑  IAAF - *6th IAAF World Youth Championships > Triple Jump - Girls*, besøkt 24. juni 2015.
3. ↑  IAAF - *13th IAAF World Junior Championships > Triple Jump - women*, besøkt 24. juni 2015.
4. ↑  European Athletics - *European Athletics Junior Championships Tallinn, Estonia 21 - 24 July 2011 Results* Arkivert 24. september 2015 hos Wayback Machine. besøkt 24. juni 2015.
5. ↑  European Athletics - *9th European Athletics U23 Championships, Ratina Stadium Tampere FIN 10 - 14 July - Triple Jump* Arkivert 14. juli 2014 hos Wayback Machine. besøkt 24. juni 2015.
6. ↑  IAAF - *22nd European Athletics Championships, Letzigrund Stadium Zürich SUI 12 - 17 August - Triple Jump* Arkivert 28. september 2015 hos Wayback Machine. besøkt 24. juni 2015.
7. ↑  Sky Sports - *Triple jumper Gabriela Petrova tests positive for meldonium*, besøkt 14. mai 2016.
8. ↑  Daily Mail - *Gabriela Petrova denies wrongdoing after the Bulgarian tests positive for meldonium*, besøkt 14. mai 2016.
9. ↑  Sky Sports - *Gabriela Petrova has doping suspension for meldonium lifted by IAAF*, besøkt 14. mai 2016.

Eksterne lenker
---------------

* (en) Gabriela Petrova – Olympedia Rediger på Wikidata

* (en) Gabriela Petrova – Sports-Reference (OL-resultater – arkivert) Rediger på Wikidata

* (en) Gabriela Petrova – World Athletics Rediger på Wikidata

* (en) Gabriela Petrova – Diamond League Rediger på Wikidata

* (en) Gabriela Petrova – Track and Field Statistics Rediger på Wikidata
* (en) Profil hos European Athletics
* (en) Profil hos All-Athletics Arkivert 24. juni 2015 hos Wayback Machine.

|  |  |
| --- | --- |
| Oppslagsverk/autoritetsdata | Prabook
 |